ai4bharat/Pralekha huggingface dataset:
संस्कृति मंत्रालय
'एक भारत श्रेष्ठ भारत-आजादी का अमृत महोत्सव' पर वेबिनार का आयोजन किया गया
सूचना और प्रसारण मंत्रालय, भारत सरकार के तहत क्षेत्रीय आउटरीच ब्यूरो  और पत्र सूचना कार्यालय , चंडीगढ़ द्वारा आज 'एक भारत श्रेष्ठ भारत - आजादी का अमृत महोत्सव' पर एक वेबिनार का आयोजन किया गया।
चित्र: डॉ. दिनेश चहल, समन्वयक एनएसएस, हरियाणा केंद्रीय विश्वविद्यालय प्रतिभागियों को संबोधित करते हुए
एक दिलचस्प बातचीत में, हरियाणा केंद्रीय विश्वविद्यालय में एनएसएस के समन्वयक और एक अतिथि वक्ता डॉ. दिनेश चहल ने हरियाणा के स्वतंत्रता सेनानियों की भूमिका पर चर्चा की और प्रतिभागियों से उन मूल्यों पर कार्य करने का आग्रह किया जिन्होंने हमारे स्वतंत्रता सेनानियों को अत्यधिक बलिदान करने के लिए प्रेरित किया। उन्होंने कहा, "हमें राष्ट्र की समृद्धि और एकता सुनिश्चित करने के लिए जाति, धर्म, रंग, क्षेत्र और भाषा के विभाजन से ऊपर उठना होगा और इस लक्ष्य को हासिल करने में युवाओं की अहम भूमिका होगी।"
जीएचएमसी, हैदराबाद के विभिन्न भाषाओं में विशेषज्ञ और एक अन्य वक्ता, डॉ. एम. लक्ष्मणचार्युलु ने प्रतिभागियों से भारतीय भाषाओं में विविधता का पता लगाने और अंग्रेजी के साथ कम से कम एक भारतीय भाषा सीखने का अनुरोध किया। उन्होंने भारतीय स्वतंत्रता संग्राम में पूर्व प्रधानमंत्री पी.वी. नरसिम्हा राव सहित तेलंगाना के विभिन्न स्वतंत्रता सेनानियों की भूमिका पर भी प्रकाश डाला। उन्होंने प्रतिभागियों को भारतीय संघ में हैदराबाद की पूर्व रियासत के एकीकरण में सरदार वल्लभभाई पटेल द्वारा निभाई गई महत्वपूर्ण भूमिका के बारे में भी जानकारी दी।
चित्र: जीएचएमसी, हैदराबाद में विभिन्न भाषाओं के विशेषज्ञ, डॉ. एम. लक्ष्मणचार्युलु, प्रतिभागियों के साथ भारतीय भाषाओं को सीखने के महत्व पर चर्चा करते हुए
आरओबी चंडीगढ़ के सहायक निदेशक श्री बलजीत सिंह ने सत्र का संचालन किया और पत्र सूचना कार्यालय-पीआईबी, चंडीगढ़ के सहायक निदेशक, श्री हर्षित नारंग ने विषयों का परिचय देते हुए स्वागत भाषण दिया। अपने संबोधन में उन्होंने बताया कि आजादी का अमृत महोत्सव भारत सरकार की एक पहल है जो प्रगतिशील भारत के 75 वर्ष पर आयोजित होने वाले उत्सव को मनाने और इसके लोगों, संस्कृति और उपलब्धियों के गौरवशाली इतिहास को याद करने लिए है। इसके अलावा, उन्होंने कहा, "यह महोत्सव भारत के लोगों को समर्पित है, जिन्होंने न केवल भारत को अपनी विकासवादी यात्रा में शामिल करने में महत्वपूर्ण भूमिका निभाई है, बल्कि उनके भीतर प्रधानमंत्री मोदी के आत्मनिर्भर भारत 2.0 की भावना से प्रेरित और सक्रिय करने के दृष्टिकोण को सक्षम करने की शक्ति और क्षमता भी है।”
एफओबी नारनौल के प्रभारी श्री राजेश अरोड़ा ने वक्ताओं और उपस्थित प्रतिभागियों को धन्यवाद प्रस्ताव के साथ वेबिनार का समापन किया। वेबिनार के दौरान बड़ी संख्या में प्रतिभागियों ने राष्ट्रीय एकता और स्वतंत्रता संग्राम पर अपने विचार साझा किए।
विद्युत मंत्रालय
‘आजादी का अमृत महोत्सव’ के एक हिस्से के तहत आरईसी लिमिटेड ने असम में 'बिजली उत्सव' का आयोजन किया
|
|
- इस कार्यक्रम के सत्रों के दौरान यूटिलिटी  अधिकारियों ने विद्युत उपभोक्ता के अधिकारों, बिजली के लाभ व सुदूर क्षेत्रों में विद्युतीकरण को लेकर सामने आने वाली चुनौतियों और बिजली की पहुंच के साथ जीवन की गुणवत्ता में सुधार को रेखांकित किया
- विद्युत उपभोक्ता के अधिकारों, ऊर्जा संरक्षण और बिजली के लाभ जैसे विषयों पर जानकारी प्रदान करने के लिए क्विज प्रतियोगिता और नुक्कड़ नाटक का आयोजन किया गया
- प्रतियोगिताओं के विजेताओं को पुरस्कार के रूप में एलईडी बल्ब प्रदान किए जाने के साथ इस कार्यक्रम का समापन किया गया
आरईसी लिमिटेड ने असम में 'बिजली उत्सव' का आयोजन किया
स्वतंत्रता की 75वीं वर्षगांठ को लेकर मनाए जा रहे 'आजादी का अमृत महोत्सव' के एक हिस्से के तहत भारत सरकार के विद्युत मंत्रालय के तहत एक महारत्न कंपनी- आरईसी लिमिटेड ने बक्सा जिले के आनंदपुर और इसके आस-पास के गांवों में 'बिजली उत्सव' का आयोजन किया। अनेक गणमान्य व्यक्तियों जैसे कि बोडोलैंड क्षेत्री परिषद के प्रवक्ता श्री कटिराम बोरो, बक्सा के अतिरिक्त उप आयुक्त डॉ. अशरफुल अमीन, आनंदपुर प्राथमिक विद्यालय के प्रधानाचार्य श्री खगेंद्रनाथ सरानिया, नेहरू आंचलिक उच्च विद्यालय के सेवानिवृत्त प्रधानाचार्य श्री नागेन चंद्र दास, असम विद्युत वितरण कंपनी लिमिटेड - बक्सा के एजीएम  श्री मानसज्योति पाठक और गुवाहाटी स्थित आरईसी क्षेत्रीय कार्यालय के अधिकारियों ने इस कार्यक्रम की गरिमा बढ़ाई।
इस कार्यक्रम में गणमान्य व्यक्तियों और सम्मानित अतिथियों ने विद्युत उपभोक्ता के अधिकारों, बिजली के लाभ व सुदूर क्षेत्रों में विद्युतीकरण को लेकर सामने आने वाली चुनौतियों और इसकी पहुंच के साथ जीवन की गुणवत्ता में सुधार को रेखांकित किया। इस कार्यक्रम में गांवों के लाभार्थियों को भी अपने अनुभव और विचारों को साझा करने के लिए मंच पर आमंत्रित किया गया। उन सभी ने बताया कि कैसे बिजली ने उनके जीवन को रूपांतरित कर दिया।
वहीं, इस कार्यक्रम से ग्रामीणों और बच्चों को जोड़ने के लिए विभिन्न प्रतियोगिता और सांस्कृतिक कार्यक्रमों का भी आयोजन किया गया। इसके अलावा बिजली उपभोक्ताओं के अधिकार, ऊर्जा संरक्षण और विद्युत के लाभ जैसे विषयों पर जानकारी प्रदान करने के लिए नुक्कड़ नाटक का भी प्रदर्शन किया गया। इन प्रतियोगिताओं के विजेताओं को पुरस्कार के रूप में एलईडी बल्ब और ज्योमेट्री बॉक्स प्रदान किया गया और इसके साथ ही कार्यक्रम का समापन किया गया।
आरईसी लिमिटेड के बारे में:
आरईसी लिमिटेड एक गैर-बैंकिंग वित्तीय कंपनी  है। यह पूरे भारत में विद्युत क्षेत्र के वित्तपोषण और विकास पर अपना ध्यान केंद्रित कर रही है। आरईसी लिमिटेड की स्थापना 1969 में की गई थी। इसने अपने परिचालनों के क्षेत्र में 50 साल पूरे कर लिए हैं। यह राज्य बिजली बोर्डों, राज्य सरकारों, केंद्रीय/राज्य विद्युत यूटिलिटिज, स्वतंत्र विद्युत उत्पादकों, ग्रामीण विद्युत सहकारी समितियों और निजी क्षेत्र की यूटिलिटिज को वित्तीय सहायता प्रदान करता है। इसकी व्यावसायिक गतिविधियों में संपूर्ण विद्युत क्षेत्र मूल्य श्रृंखला में विभिन्न प्रकार की परियोजनाओं का वित्तपोषण शामिल है। इन परियोजनाओं में उत्पादन, ट्रांसमिशन, वितरण और नवीकरणीय ऊर्जा शामिल हैं। आरईसी की वित्तीय पोषण भारत में हर चौथे बल्ब को रोशन करती है यानी लगभग 25 फीसदी जरूरतों को पूरा करती है।
कौशल विकास एवं उद्यमिता मंत्रालय
बीकानेर में आयोजित स्किल इंडिया रोजगार मेले में 7500 युवाओं ने भाग लिया; 2000 से अधिक उम्मीदवारों को नौकरियों के लिए चुना गया
(राजस्थान के बीकानेर में दो दिवसीय स्किल इंडिया रोजगार मेले का आज समापन हुआ। इस मेले में लगभग 7500 युवाओं ने भाग लिया और 2000 से अधिक युवाओं को नौकरियों के लिए चयनित किया गया। इस मेले का आयोजन कौशल विकास एवं उद्यमिता मंत्रालय के तत्वाधान में राष्ट्रीय कौशल विकास निगम द्वारा किया गया था। इस मेले में 100 से अधिक कंपनियों ने भाग लिया।
केन्द्रीय कौशल विकास एवं उद्यमिता मंत्री डॉ. महेन्द्र नाथ पांडेय ने मेले के समापन-सत्र में भाग लिया। रोजगार मेले का आयोजन देश के विभिन्न शहरों में किया जा रहा है, इससे उम्मीदवारों को नियोक्तओं को साथ विचार-विमर्श करने का अवसर मिलता है। मेले में कौशल प्रतिस्पर्धा, कौशल हाट, कौशल साथी, परामर्श कार्यक्रम आदि का भी आयोजन किया गया था।
बिग-बास्केट, कारदेखो डॉट कॉम, यूरेका फोर्ब्स, आइकिया ग्लोबल, कोटक महिन्द्रा, रिलायंस रिटेल, मुथुट ग्रुप, टफे लिमिटेड आदि बड़ी कंपनियों ने इस मेले में भाग लिया। 2000 से ज्यादा उम्मीदवारों को टेक्निशियन, इलैक्ट्रिशियन, फिटर, टर्नर, सेल्स-एग्जिक्यूटिव, बिज़नेस एग्जिक्यूटिव, डाटा एंट्री ऑपरेटर आदि पदों के लिए चुना गया।
इस अवसर पर केन्द्रीय कौशल विकास एवं उद्यमिता मंत्री डॉ. महेन्द्र नाथ पांडेय ने कहा कि निजी कंपनियों की भागीदारी से रोजगार मेले का महत्व बढ़ा है। इससे रोजगार के अवसर प्राप्त होते हैं और स्किल साथी जैसे कार्यक्रमों के जरिये लोगों में जागरूकता बढ़ती है। मैं बीकानेर के रोजगार मेले में बड़ी संख्या में आये युवाओं को देखकर खुश हूं।
इस रोजगार मेले में कौशल मेले को भी शामिल किया गया था। इसके तहत उम्मीदवार प्रधानमंत्री कौशल विकास योजना तथा प्रधानमंत्री कौशल केन्द्र में अपने नाम का पंजीयन कर सकते थे। मेले में मुद्रा-ऋण सुविधा केन्द्रों तथा प्रशिक्षण केन्द्रों का भी आयोजन किया गया था।
केन्द्रीय कौशल विकास एवं उद्यमिता मंत्री डॉ. महेन्द्र नाथ पांडेय की उपस्थिति में चयनित उम्मीदवारों को नौकरी के लिए प्रस्ताव-पत्र दिये गये।
वित्त मंत्रालय
डीईए ने ‘पीपीपी टूलकिट के उपयोग पर जागरूकता सृजन और मार्गदर्शन’ पर दो दिवसीय कार्यशाला आयोजित की
आर्थिक कार्य विभाग , वित्त मंत्रालय द्वारा विदेश, राष्ट्रमंडल और विकास कार्यालय , ब्रिटेन के सहयोग से ‘पीपीपी टूलकिट के उपयोग पर जागरूकता सृजन और मार्गदर्शन’ पर दो दिवसीय कार्यशाला का आयोजन किया गया जिसका मुख्य उद्देश्य पीपीपी परियोजनाओं से जुड़े निर्णय लेने के लिए पीपीपी टूलकिट का उपयोग करने के बारे में सरकारी अधिकारियों को अवगत कराना और प्रशिक्षित करना था। डीईए में संयुक्त सचिव श्री बलदेव पुरुषार्थ ने इस प्रशिक्षण कार्यक्रम का उद्घाटन किया। इस दौरान श्री शांतनु मित्रा, प्रमुख , एफसीडीओ, सुश्री संगीता मेहता, वरिष्ठ कार्यक्रम अधिकारी , श्री शौभिक गांगुली, वरिष्ठ अवसंरचना सलाहकार  के विशेष संबोधन रहे। डॉ. मोलिश्री, उप सचिव, डीईए ने धन्यवाद ज्ञापन किया।
निर्णय लेने की प्रक्रिया में शामिल अधिकतम हितधारकों या संबंधित पक्षों को इससे जोड़ने के लिए हाइब्रिड मोड पर कार्यशाला का आयोजन किया गया। इस कार्यशाला में 155 प्रतिभागियों की सक्रिय भागीदारी रही  के 35 प्रतिभागी, और 15 राज्यों व 2 केंद्र शासित प्रदेशों  के 120 प्रतिभागी।
इस कार्यशाला में पीपीपी स्ट्रक्चरिंग टूलकिट, वैल्यू-फॉर मनी टूलकिट, आकस्मिक देनदारियों की पहचान, मूल्यांकन व रिपोर्टिंग के लिए फ्रेमवर्क टूलकिट, पोस्ट-अवार्ड कॉन्ट्रैक्ट मैनेजमेंट  टूलकिट से संबंधित अधिकारियों को अवगत कराने और इनका प्रदर्शन करने को व्यापक रूप से कवर किया गया। विभिन्न सत्रों के दौरान अनेक उद्योग विशेषज्ञों द्वारा अपने-अपने विचार व्यक्त किए गए जिनमें सुश्री मेहली पटेल, निदेशक, क्रिसिल; श्री आर एन के प्रसाद, सलाहकार, प्राइस वाटरहाउस कूपर्स; और श्री कुशल कुमार सिंह, साझेदार, डेलॉयट टच तोहमात्सु इंडिया एलएलपी शामिल थे।
डीईए द्वारा विकसित पीपीपी स्ट्रक्चरिंग टूलकिट एक वेब-आधारित संसाधन है जिसे भारत में अवसंरचना पीपीपी के लिए निर्णय लेने में सुधार करने और भारत में लागू किए जाने वाले अवसंरचना पीपीपी की गुणवत्ता को बेहतर बनाने में मदद करने के लिए तैयार किया गया है। www.pppinindia.gov.in पर उपलब्ध टूलकिट भारत भर में सार्वजनिक और निजी दोनों ही क्षेत्रों में कार्यरत पीपीपी प्रैक्टिशनरों द्वारा उपयोग करने के लिए हैं। ये टूलकिट इन पांच अवसंरचना क्षेत्रों को कवर करने में सक्षम हैं- राज्य राजमार्ग, जल व स्वच्छता, बंदरगाह, ठोस अपशिष्ट प्रबंधन, और शहरी परिवहन। अन्य टूलकिट जैसे कि पीपीपी पोस्ट-अवार्ड कॉन्ट्रैक्ट मैनेजमेंट टूलकिट, वैल्यू-फॉर मनी  टूलकिट, और आकस्मिक देनदारियों की पहचान, मूल्यांकन व रिपोर्टिंग के लिए फ्रेमवर्क टूलकिट को भी पीपीपी निर्णय लेने की प्रक्रिया में सहायता के लिए विकसित किया गया है।
युवा कार्यक्रम एवं खेल मंत्रालय
संयुक्त सचिव  ने आज राष्ट्रीय खेल महासंघों  के प्रतिनिधियों के साथ बैठक की
संयुक्त सचिव  ने 29 जून, 2021 और 2 जुलाई, 2021 को राष्ट्रीय खेल महासंघों के प्रतिनिधियों के साथ प्रगति की समीक्षा करने के लिए बैठकें की हैं। बैठकों में राष्ट्रीय खेल महासंघों द्वारा खेल संहिता 2011 के प्रावधानों का अनुपालन सुनिश्चित करने के लिए 4 फरवरी को हुई पिछली बैठक की अनुवर्ती कार्रवाई के रूप में, राष्ट्रीय खेल महासंघों  द्वारा उनके गठन/उपनियमों में संशोधन करने के बारे में प्रगति की समीक्षा की गई।
मंत्रालय ने एनएसएफ की मान्यता को नवीनीकृत किया है ताकि आगामी ओलंपिक खेलों और पैरालंपिक खेलों सहित अंतरराष्ट्रीय खेल आयोजनों में हमारे खिलाड़ियों की भागीदारी किसी भी तरह से बाधित न हो और निर्धारित खेल आयोजन निर्बाध रूप से आयोजित किए जा सकें। एनएसएफ के प्रतिनिधियों को फिर से सूचित किया गया कि खेल संहिता के अनुपालन के मामले की दिल्ली उच्च न्यायालय द्वारा निगरानी की जा रही है और इसलिए खेल विभाग ने एनएसएफ को खेल संहिता के प्रावधानों के अनुपालन के संबंध में पाक्षिक आधार पर मंत्रालय को सूचना प्रस्तुत करने का निर्देश दिया है ताकि दिल्ली उच्च न्यायालय को समय पर अवगत कराया जा सके। बैठक के दौरान अधिकांश एनएसएफ ने बताया कि उन्होंने संशोधन किए हैं और मंत्रालय को अपने संशोधित संविधान सौंप दिए हैं।
राष्ट्रपति सचिवालय
विभिन्न रेल सेवाओं के प्रोबेशनरों ने राष्ट्रपति से मुलाकात की
विभिन्न रेल सेवाओं के प्रोबेश्नरों के एक समूह ने आज  राष्ट्रपति भवन में राष्ट्रपति श्री रामनाथ कोविंद से मुलाकात की।
इस अवसर पर राष्ट्रपति महोदय ने कहा कि भारतीय रेल राष्ट्र सेवा और राष्ट्र निर्माण की एक अहम संस्था है। अकेले 2015-16 के दौरान ही भारतीय रेल ने 8 अरब से अधिक यात्रियों की सेवा की। उन्होंने कहा कि रेल नेटवर्क हमारी सांस्कृतिक विरासत और परंपरा का प्रसार करता है। चाहे वह कुंभ मेला के अवसर पर चलाई जाने वाली विशेष गाड़ी हो या ‘पैलेस ऑन व्हील्स’ जैसी शाही गाड़ी हो, इन सब के प्रति दुनियाभर के लोग आकर्षित होते हैं।
राष्ट्रपति महोदय ने कहा कि हमारे शहरों के बीच रेलगाड़ी तीव्र जन-यातायात के रूप में उभर रही है। मेट्रो परियोजनाओं को तमाम शहर तेज, सुरक्षित और सस्ते यातायात के तौर पर अपना रहे हैं। इससे कार्बन उत्सर्जन में कमी आएगी और शहरों को जाम की स्थिति से मुक्ति मिलेगी।
राष्ट्रपति महोदय ने प्रोबेशनरी अधिकारियों को याद दिलाया कि वे लोग एक ऐसी संस्था में शामिल हो रहे हैं, जहाँ उन्हें प्रतिदिन लाखों शहरियों और देश की सेवा करने का अनोखा अवसर प्राप्त होगा। उन्होंने प्रोबेशनरों अधिकारियों का आह्वान किया कि वे सकारात्मक नजरिया विकसित करें, जिससे उनके कार्यस्थलों औऱ समाज में सकारात्मक बदलाव लाने में मदद मिलेगी।
वीके/एएम/एकेपी/डीए-6244
(Visitor Counter : 266
नवीन एवं नवीकरणीय ऊर्जा मंत्रालय
मंत्रिमंडल ने शांतिपूर्ण उद्देश्यों के लिए बाह्य अंतरिक्ष के अन्वेषण और उपयोग में सहयेाग के बारे में भारत और ट्यूनीशिया के बीच समझौता ज्ञापन को अपनी मंजूरी दी
(प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने शांतिपूर्ण उद्देश्यों के लिए बाह्य अंतरिक्ष के अन्वेषण और उपयोग में सहयेाग के बारे में भारत और ट्यूनीशिया के बीच समझौता ज्ञापन को कार्योत्तर मंजूरी दी है।
विवरण:
· यह समझौता ज्ञापन, पृथ्वी की रिमोर्ट सेंसिंग, उपग्रह संचार, उपग्रह आधारित नेविगेशन, अंतरिक्ष विज्ञान और ग्रह-संबंधी अन्वेषण जैसे क्षेत्रों सहित अंतरिक्ष विज्ञान, प्रौद्योगिकी और अनुप्रयोगों में निम्नलिखित सहयोग करने में समर्थ बनाएगा - अंतरिक्षयान, अंतरिक्ष प्रणालियों और भूतल प्रणाली का उपयोग और अंतरिक्ष प्रौद्योगिकी का अनुप्रयोग।
· यह समझौता ज्ञापन अंतरिक्ष विभाग/इसरो, भारत और नेशनल सेंटर और कार्टोग्राफी एंड रिमोर्ट सेंसिंग, ट्यूनीशिया के सदस्यों को शामिल करके एक संयुक्त कार्य समूह स्थापित करने में मदद करेगा, जो समय-सीमा और समझौता ज्ञापन कार्यान्वयन के तरीकों सहित कार्य-योजना भी तैयार करेगा।
पृष्ठभूमि:
ट्यूनीशिया के संचार प्रौद्योगिकी और डिजिटल अर्थव्यवस्था मंत्री ने जुलाई 2015 में भारत की अपनी यात्रा के दौरान भारत के साथ अंतरिक्ष सहयोग को आगे बढ़ाने में दिलचस्पी जाहिर की थी। ट्यूनीशिया अंतरिक्ष कार्यक्रम शुरू करने की प्रक्रिया में है और इसके लिए इसरो के अनुभव से सीखने का इच्छुक है। अनुवर्ती कार्यवाही के रूप में भारत और ट्यूनीशिया ने बेंगलूरू में समझौता ज्ञापन पर हस्ताक्षर किए हैं।
आर.के.मीणा/आरएनएम/एएम/आईपीएस/एसके – 2341
वाणिज्य एवं उद्योग मंत्रालय
ओमान से एक उच्च स्तरीय बहु-क्षेत्रवार शिष्टमंडल 10 से 14 मई 2022 तक भारत का दौरा करेगा
कार्य सूची में भारत-ओमान संयुक्त आयोग बैठक , संयुक्त व्यवसाय परिषद  तथा कई बी2बी कार्यक्रम, उद्योग के साथ परस्पर बातचीत तथा निवेशक बैठकें शामिल
इस दौरे से भारत और ओमान के बीच पहले से ही घनिष्ठ और गतिशील आर्थिक संबंधों को नवीनीकृत तथा और सुदृढ़ बनाने में मदद मिलेगी
ओमान के वाणिज्य, उद्योग एवं निवेश संवर्धन मंत्री श्री कैस बिन मोहम्मद अल युसुफ के नेतृत्व में एक उच्च स्तरीय बहु-क्षेत्रवार शिष्टमंडल 10 से 14 मई 2022 तक भारत का दौरा करेगा। इस 48 सदस्यीय शिष्टमंडल में स्वास्थ्य, फार्मास्यूटिकल्स, खनन, पर्यटन, दूरसंचार, ऊर्जा, जहाजहरानी तथा रियल एस्टेट सहित विभिन्न क्षेत्रों के वरिष्ठ अधिकारी तथा व्यवसाय प्रतिनिधि शामिल हैं।
यात्रा के दौरान, दोनों पक्षों के वरिष्ठ अधिकारी 11 मई 2022 को नई दिल्ली में आयोजित होने वाले भारत-ओमान संयुक्त आयोग बैठक  के 10वें सत्र में भाग लेंगे जिसकी सह-अध्यक्षता भारत सरकार के केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण तथा कपड़ा मंत्री श्री पीयूष गोयल तथा ओमान के वाणिज्य, उद्योग एवं निवेश संवर्धन मंत्री श्री कैस बिन मोहम्मद अल युसुफ करेंगे।
ओमान के शिष्टमंडल का दौरा ऐसे महत्वपूर्ण समय पर हो रहा है जब दोनों देशों के बीच द्विपक्षीय व्यापार वित्त वर्ष 2021-2022 के दौरान 82 प्रतिशत बढ़ कर 9.94 बिलियन डॉलर तक पहुंच गया है। यह दौरा भारत और ओमान के बीच पहले से ही घनिष्ठ और गतिशील आर्थिक संबंधों को नवीनीकृत तथा और सुदृढ़ बनाने का एक उत्कृष्ट अवसर प्रदान करता है।
12 मई, 2022 को भारत-ओमान संयुक्त व्यवसाय परिषद  की एक बैठक संयुक्त रूप से फिक्की तथा ओमान वाणिज्य एवं उद्योग चैंबर द्वारा आयोजित की जाएगी। जेबीसी में दोनों पक्षों के माननीय मंत्रियों की सहभागिता होगी जो उपस्थित जनसमूह को संबोधित भी करेंगे तथा भारत एवं ओमान के व्यवसाय समुदायों के साथ परस्पर बातचीत भी करेंगे। ओमान के आगंतुक शिष्टमंडल के भारत में उनके प्रवास के दौरान नई दिल्ली एवं मुंबई में बी2बी कार्यक्रमों, उद्योग जगत के साथ परस्पर बातचीत, निवेशकों की बैठकों से संबंधित कार्यक्रमों तथा इसी प्रकार के अन्य कई कार्यक्रमों का आयोजन किया जाना निर्धारित है।
कृषि एवं किसान कल्याण मंत्रालय
कृषि विज्ञान केंद्र के प्रशासनिक भवन का केंद्रीय कृषि मंत्री श्री नरेंद्र सिंह तोमर ने किया उद्घाटन
केवीके पर किसानों का है बहुत भरोसा - श्री तोमर
भारतीय कृषि अनुसंधान परिषद के अंतर्गत केंद्रीय तम्बाकू अनुसंधान संस्थान से सम्बद्ध कृषि विज्ञान केंद्र , कन्दुकुर  के प्रशासनिक भवन का उद्घाटन केंद्रीय कृषि एवं किसान कल्याण मंत्री श्री नरेंद्र सिंह तोमर ने किया। वर्ष 2012 में स्थापित यह केवीके देश के 731 केवीके में से एक है, जिसके कार्यात्मक अधिकार क्षेत्र के अंतर्गत प्रकाशम व नल्लौर जिले के 28 मंडल आते हैं। इस अवसर पर श्री तोमर ने कहा कि सभी केवीके कृषि जगत की रीढ़ के समान है, जिन पर किसानों को बहुत भरोसा है। इसे कायम रखते हुए केवीके वक्त की जरूरत समझकर अपनी गति बढ़ाएं और कृषि क्षेत्र के साथ ही देश आजादी के अमृत महोत्सव के इस शुभ अवसर पर न्यू इंडिया के निर्माण में अपना योगदान दें।
श्री तोमर ने कार्यक्रम में कहा कि कृषि उत्पादन की दृष्टि से भारत आज बहुत अच्छी स्थिति में है, जिसमें किसानों व सरकार की किसान हितैषी नीतियों के साथ ही कृषि वैज्ञानिकों का प्रमुख योगदान है। केवीके को कृषि और संबद्ध क्षेत्रों के विज्ञान आधारित परिवर्तन में और ज्यादा सक्रिय व उत्प्रेरक भूमिका निभाने की आवश्यकता है। किसान की आय बढ़े, वे उन्नत फसल उगाएं, अच्छी तकनीक का इस्तेमाल करें, सॉयल हेल्थ कार्ड का उपयोग कर अपने खेत की मिट्टी के स्वास्थ्य की जानकारी प्राप्त करें, कम से कम रासायनिक उर्वरकों का प्रयोग करें और प्राकृतिक खेती को अपनाएं, इस दृष्टि से केवीके की भूमिका अपने जिले के किसानों की उन्नति और तरक्की के लिए अहम है।
श्री तोमर ने कहा कि केवीके के वैज्ञानिकों को क्षेत्रवार स्थिति तथा जलवायु के अनुसार सतत कार्य करने की आवश्यकता है। रासायनिक उर्वरकों के अंधाधुंध प्रयोग से हो रही दोहरी हानि, जिसमें मृदा एवं मानव स्वास्थ्य दोनों पर प्रतिकूल प्रभाव पड़ता है, को कम करने और किसानों को विकल्प से अवगत कराने में वैज्ञानिकों को और अधिक कार्य करने की आवश्यकता है। प्राकृतिक खेती अपनाकर किसान मिट्टी व मानव स्वास्थ्य की रक्षा के साथ खेती की लागत में भी कमी करके अपनी आय बढ़ा सकते हैं। किसानों को फसल विविधीकरण अपनाने के लिए प्रेरित करने की भी जरूरत है।
उन्होंने कृषि क्षेत्र को अधिक मजबूत बनाने पर ज़ोर दिया, जिससे कि किसान और गांव मजबूत होंगे, बाज़ार भी चलेंगे, लोगों की जेब में पैसा होगा और देश की अर्थव्यवस्था मजबूत होगी। किसान गुणवत्तायुक्त उत्पाद पैदा करके अच्छी मार्केटिंग कर बेहतर आय प्राप्त कर सकेंगे। श्री तोमर ने कहा कि कृषि उत्पादों का निर्यात पौने 4 लाख करोड़ रुपये का हो चुका है, जिसमें कृषि वैज्ञानिकों का बहुत बड़ा योगदान है। उन्होंने नए बन रहे 10 हजार एफपीओ के माध्यम से ज़्यादा से ज़्यादा किसानों को जोड़ने पर बल दिया।
कार्यक्रम को डेयर के सचिव एवं आईसीएआर के महानिदेशक डा. त्रिलोचन महापात्र ने भी संबोधित किया।
@@@
(Visitor Counter : 352
पत्तन, पोत परिवहन और जलमार्ग मंत्रालय
पोत परिवहन मंत्री ने श्यामा प्रसाद मुखर्जी पोर्ट ट्रस्ट में विभिन्न परियोजनाओं का उद्घाटन किया
केंद्रीय पत्तन, पोत परिवहन और जलमार्ग मंत्री, श्री सर्बानंद सोनोवाल ने आज कोलकाता के श्यामा प्रसाद मुखर्जी पोर्ट ट्रस्ट सेंटेनरी हॉस्पीटल में लिक्विड मेडिकल ऑक्सीजन वेसल का उद्घाटन किया। यह संयंत्र 104 बिस्तर वाले पत्तन अस्पताल को 24x7 ऑक्सीजन आपूर्ति से सुसज्जित करेगा, साथ ही कोविड देखभाल और उपचार को बढ़ावा देगा । श्री सर्बानंद सोनोवाल पश्चिम बंगाल के दो दिवसीय दौरे पर हैं, जहां पर वे 352 करोड़ रुपये की कई परियोजनाओं का उद्घाटन, लोकार्पण और समर्पण करेंगे।
मंत्री ने हरित पत्तन पहल के एक भाग के रूप में कोलकाता के नेताजी सुभाष डॉक में फॉग कैनन और ऑटोमैटिक स्वीपिंग मशीन का उद्घाटन किया । इन पहलों के माध्यम से बंदरगाह क्षेत्र में धूल को रोकने और पर्यावरण को नियंत्रित करने में मदद मिलेगी। उन्होंने डॉक में पेन्ना सीमेंट प्लांट  और रीफर पार्क का भी उद्घाटन किया। यह रीफर पार्क एक्जिम क्षमताओं का विस्तार करेगा और कृषि/मत्स्यपालन उत्पादों के निर्यात को बढ़ावा देगा।
बाद में श्री सोनोवाल ने प्री-गेट सुविधा का उद्घाटन किया और किडरपोर डॉक,कोलकाता के प्री-गेट से निर्यात कंटेनर ले जाने वाले पहले वाहन को हरी झंडी दिखाकर रवाना किया । इस अवसर पर उन्होंने एक पौधा भी लगाया। उन्होंने किडरपोर डॉक का निरीक्षण किया और विभिन्न सुविधाओं एवं कार्यो का भी अवलोकन किया।
एमजी/एएम/एके
(Visitor Counter : 103
पर्यटन मंत्रालय
लंदन में आयोजित तीन दिवसीय वर्ल्ड ट्रैवल मार्केट  में भाग ले रहा है पर्यटन मंत्रालय
डब्ल्यूटीएम 2019 में इंडिया पवेलियन की थीम है ‘अतुल्य भारत – अतुल्य भारत को जानें’
महात्मा गांधी की 150वीं जयंती और ‘स्टैच्यू ऑफ यूनिटी’ को लंदन में आयोजित डब्ल्यूटीएम 2019 के इंडिया पवेलियन में प्रमुखता से दर्शाया गया है
पर्यटन मंत्रालय ब्रिटेन के लंदन में 4 से 6 नवम्बर, 2019 के दौरान आयोजित तीन दिवसीय वर्ल्ड ट्रैवल मार्केट  में भाग ले रहा है। डब्ल्यूटीएम 2019 में इंडिया पवेलियन की थीम ‘अतुल्य भारत – अतुल्य भारत को जानें’ है। राज्य सरकारों, केन्द्र शासित प्रदेशों के प्रशासन, एयर इंडिया, आईआरसीटीसी, होटलों, वेलनेस रिजॉर्ट्स और टूर ऑपरेटरों सहित कुल 32 हितधारक इंडिया पवेलियन में सह-प्रदर्शकों के रूप में भाग ले रहे हैं।
इंडिया पवेलियन में कई तरह के कार्यकलाप आयोजित किए जा रहे हैं जिनमें सांस्कृतिक कार्यक्रम, योग आसनों का प्रदर्शन, मेंहदी लगाना, भारतीय भोजन के स्वाद का आनंद उठाना, पगड़ी बांधना, साड़ी बांधना, इत्यादि शामिल हैं। भारत के विभिन्न पर्यटन अवयवों को प्रदर्शित करने के अलावा इस वर्ष महात्मा गांधी की 150वीं जयंती और स्टैच्यू ऑफ यूनिटी का भी प्रचार-प्रसार डब्ल्यूटीएम 2019 के इंडिया पवेलियन में किया जा रहा है।
केन्द्रीय पर्यटन मंत्रालय में सचिव श्री योगेन्द्र त्रिपाठी डब्ल्यूटीएम 2019 में आधिकारिक शिष्टमंडल की अगुवाई कर रहे हैं जिसमें अपर महानिदेशक  सुश्री रूपिंदर बरार भी शामिल हैं। डब्ल्यूटीएम 2019 में ‘इंडिया पवेलियन’ का उद्घाटन 4 नवम्बर, 2019 को सचिव  और ब्रिटेन में भारत की उच्चायुक्त सुश्री रुचि घनश्याम ने किया था।
भारत को एक अनुभवात्मक गंतव्य या देश के रूप में प्रस्तुत करने और पर्यटकों को भारत से जुड़े विभिन्न अनूठे अनुभवों की व्यापक क्षमता का अहसास कराने के लिए कल  ‘अतुल्य भारत – अतुल्य भारत को जानें’ थीम पर एक पैनल परिचर्चा आयोजित की गई थी। पैनल परिचर्चा का संचालन सीएनएन यूरोप की संपादक सुश्री नीना डॉस सैंटोस ने किया।
डब्ल्यूटीएम दरअसल विश्व भर के यात्रा एवं पर्यटन उद्योग के लिए एक ऐसी अनूठी प्रदर्शनी है जिसे अवश्य ही देखना चाहिए। इतना ही नहीं, यह कारोबारियों के बीच आपसी संपर्क बढ़ाने एवं इनके पारस्परिक संवाद वाली प्रदर्शनी है। डब्ल्यूटीएम अब विश्व की सबसे बड़ी प्रदर्शनी के रूप में विकसित हो चुकी है जो 182 देशों एवं क्षेत्रों के 5,000 से भी अधिक प्रदर्शकों तथा 51,000 से भी ज्यादा प्रतिभागियों को आकर्षित करने में सफल रही है। प्रतिभागियों में यात्रा या ट्रैवल उद्योग के वरिष्ठ प्रोफेशनल, सरकार का प्रतिनिधित्व करने वाले मंत्री, अंतर्राष्ट्रीय प्रेस शामिल हैं। प्रतिभागी प्रत्येक नवम्बर महीने में ‘एक्सेल – लंदन’ का शुभारंभ करते हैं, ताकि डब्ल्यूटीएम लंदन में नवीनतम औद्योगिक राय एवं रुझानों के लिए नेटवर्किंग करने, इनसे अवगत होने के साथ-साथ इस बारे में बारीकी से पता भी लगाया जा सके।
सूचना और प्रसारण मंत्रालय
शंघाई सहयोग संगठन फिल्म महोत्सव में एससीओ देशों में फेस्टिवल फिल्मों को बढ़ावा देने की चुनौतियों और संभावनाओं पर चर्चा हुई
तमाम चुनौतियों के बावजूद पैनलिस्टों ने फिल्म फेस्टिवल के बेहतर भविष्य पर आशा व्यक्त की
शंघाई सहयोग संगठन  फिल्म महोत्सव में पैनल डिस्कशन शानदार तरीके से खत्म हुआ। चर्चा के आखिरी सत्र में एससीओ देशों में फिल्म फेस्टिवल को बढ़ावा देने की चुनौतियों और संभावनाओं पर चर्चा हुई। विचार-विमर्श में भाग लेने वालों में सुनील दोषी, निर्माता, एलायंस मीडिया एंड एंटरटेनमेंट प्रा. लिमिटेड; अश्विनी शर्मा, डिस्ट्रिब्यूटर, इम्पैक्ट फिल्म्स; स्वरूप चतुर्वेदी, फिल्म निर्माता और सलाहकार- लाइसेंसिंग सिंडिकेशन और कजाकिस्तान से एमेली एंटरटेनमेंट के संस्थापक यरीस एस्सेल शामिल थे।
सुनील दोषी ने फेस्टिवल फिल्मों को प्रभावित करने वाली चुनौतियों को रेखांकित करते हुए सिनेमा साक्षरता, बुनियादी ढांचे और दर्शकों की पसंद को जांचने की चुनौती का हवाला दिया। चूंकि भारतीय संदर्भ में कोई भी कहानी पूरे देश के परिप्रेक्ष्य में सच नहीं होती है, इसलिए उन्होंने समुदाय पर केंद्रित फिल्में बनाने का सुझाव दिया। आधुनिक युग में फेस्टविल फिल्मों के लिए प्रौद्योगिकी एक बड़ी मददगार साबित हो सकती है।
पैनलिस्टों ने नए बाजारों के खुलने के साथ फेस्टिवल फिल्मों को मिल रही संभावनाओं के बारे में भी बात की। यरीस एस्सेल ने पूरे क्षेत्र में सिनेमा को लोकप्रिय बनाने में ओटीटी प्लेटफार्मों के आगमन पर एक आशावादी तस्वीर पेश की। इसके अलावा, उन्होंने कजाकिस्तान में भारतीय टीवी धारावाहिकों की लोकप्रियता के बारे में भी बात की।
स्वरूप चतुर्वेदी ने एससीओ देशों में खूबसूरत लोकेशन्स के चलते अपार संभावनाओं के बारे में बात की। उन्होंने कहा कि यह फेस्टिवल फिल्मों को लोकप्रिय बनाने के लिए एक गेम चेंजर के रूप में काम कर सकता है। उन्होंने बताया कि फिल्म बाजार लगातार बदल रहा है और इसलिए इसमें लाभ की गुंजाइश हमेशा बनी रहती है। इसके अलावा, अश्विनी शर्मा का यह भी मानना था कि एक अच्छी तरह से बनाई गई फिल्म के लिए किसी भी फिल्म समारोह में चुने जाने के दरवाजे हमेशा खुले रहते हैं।
आगे की संभावनाओं पर बात करते हुए सुनील दोषी ने ऑडियो-विजुअल अनुभवों को बढ़ाने में प्रौद्योगिकी का लाभ उठाने की आवश्यकता पर जोर दिया। उन्होंने कहा कि लोग अब और अधिक जानने के इच्छुक हैं क्योंकि अब ट्रेवल काफी किफायती हो गया है। पैनलिस्टों की यह चर्चा इस आशावादी नोट पर समाप्त हुई कि आने वाले दशक में स्वतंत्र फेस्टिवल्स और फिल्मों का उदय होगा।
Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai